A Bíróság (harmadik tanács) 2018. november 14-i ítélete (a Vilniaus miesto apylinkės teismas [Litvánia] előzetes döntéshozatal iránti kérelme) – UAB__Renerga” kontra AB „Energijos skirstymo operatorius”, AB „Lietuvos energijos gamyba”
(C-238/17. sz. ügy)1
(Előzetes döntéshozatal – 2009/72/EK irányelv – A 3. cikk (2), (6) és (15) bekezdése és a 36. cikk f) pontja – A villamos energia belső piaca – Az előzetes döntéshozatalra előterjesztett kérdések hipotetikus jellege – Az előzetes döntéshozatal iránti kérelem elfogadhatatlansága)
Az eljárás nyelve: litván
A kérdést előterjesztő bíróság
Vilniaus miesto apylinkės teismas
Az alapeljárás felei
Felperes: UAB__Renerga”
Alperesek: AB „Energijos skirstymo operatorius”, AB „Lietuvos energijos gamyba”
Az eljárásban részt vesz: UAB „BALTPOOL”, Lietuvos Respublikos Vyriausybė, Achema AB, Achemos Grupė UAB
Rendelkező rész
A Vilniaus miesto apylinkės teismas (vilniusi kerületi bíróság, Litvánia) által 2017. április 11-i határozattal benyújtott előzetes döntéshozatal iránti kérelem elfogadhatatlan.
____________
1 HL C 231., 2017.07.17